প্রধান অতিথির বক্তব্যে অধ্যক্ষ মো. শাহজাহান আলম সাজু বলেন, বরিশালে মাদরাসা সুপার আবু হানিফার ওপর এমন বর্বরতা মেনে নেওয়া যায় না। শিগগিরই অপরাধীকে গ্রেফতার করে উপযুক্ত শাস্তি দিতে হবে যাতে কেউ মানুষ গড়ার কারিগর শিক্ষকদের ওপর এমন কোন নিপীড়ন, নির্যাতনের সাহস না দেখায়। এছাড়া আসন্ন বাজেটে বেসরকারি শিক্ষক-কর্মচারিদের ৫ শতাংশ ইনক্রিমেন্ট, বৈশাখী ভাতা ও পূর্ণাঙ্গ উৎসব ভাতার জন্য বরাদ্দের দাবি জানান তিনি।